ᱫᱤᱯᱤᱠᱟ ᱚᱢᱤᱱ

ᱫᱤᱯᱤᱠᱟ ᱫᱮᱥᱯᱟᱱᱰᱮ ᱚᱢᱤᱱ ᱫᱚ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱱᱩᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞᱚᱜᱼᱟ ᱾ ᱱᱚᱣᱟ ᱯᱮᱱ ᱨᱟᱸᱡᱷᱚᱬᱟ ᱟᱨ ᱦᱟᱢᱯᱴᱤ ᱥᱟᱨᱢᱟ ᱠᱤ ᱫᱩᱞᱦᱟᱱᱤᱭᱟ ᱯᱷᱤᱞᱢ ᱨᱮ ᱟᱡᱟᱜ ᱯᱟᱴ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱴᱤᱵᱷᱤ ᱥᱳ ᱯᱷᱟᱨᱢᱟᱱ ᱟᱨ ᱛᱟᱥᱱ-ᱮ-ᱤᱥᱠ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱫᱤᱯᱤᱠᱟ ᱚᱢᱤᱱᱟᱜ ᱡᱟᱱᱟᱢ ᱫᱚ ᱢᱩᱢᱵᱟᱭ ᱨᱮ ᱢᱤᱫ ᱢᱚᱦᱟᱨᱟᱥᱴᱨᱚᱭᱚᱱ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱫᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱢᱟᱨᱟᱴᱷᱤ ᱠᱚᱵᱤ ᱟᱛᱢᱟᱨᱟᱢ ᱨᱟᱵᱽᱡᱤ ᱫᱮᱥᱯᱟᱱᱰᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱜᱚᱲᱚᱢ ᱵᱩᱰᱷᱤ ᱠᱩᱥᱩᱢᱟᱵᱚᱛᱤ ᱫᱮᱥᱯᱟᱱᱰᱮ ᱫᱚ ᱢᱟᱨᱟᱴᱷᱤ ᱥᱟᱦᱤᱛᱭᱚ ᱨᱤᱱᱤᱡ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱱᱟᱜᱽᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱝᱞᱤᱥ ᱥᱟᱦᱤᱛᱭᱚ ᱨᱤᱱᱤᱡ ᱯᱨᱚᱯᱷᱮᱥᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟᱭ ᱾

ᱟᱡ ᱵᱟᱵᱟ ᱩᱞᱦᱟᱥ ᱫᱮᱥᱯᱟᱱᱰᱮ ᱫᱚ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱯᱷᱟᱹᱫᱽ ᱨᱮ ᱮᱭᱟᱨ ᱣᱟᱭᱤᱥ ᱢᱟᱨᱥᱟᱞᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱟᱭᱳ ᱠᱥᱟᱢᱟ ᱫᱮᱥᱯᱟᱱᱰᱮ ᱫᱚ ᱢᱤᱫ ᱠᱟᱛᱷᱟᱠ ᱱᱟᱪᱚᱱᱤᱭᱟᱹ ᱟᱨ ᱠᱟᱛᱷᱟᱠ ᱮᱠᱴᱟᱨ ᱜᱳᱯᱤ ᱠᱨᱤᱥᱱᱚ ᱤᱡ ᱪᱮᱞᱟ ᱠᱟᱱᱟᱭ ᱾

ᱩᱱᱤ ᱫᱤᱞᱞᱤ ᱢᱟᱨᱟᱝ ᱮᱱᱟᱭ, ᱞᱳᱨᱮᱴᱳ ᱠᱚᱱᱵᱷᱮᱸᱴ ᱥᱠᱩᱞ ᱨᱮᱭ ᱯᱟᱲᱦᱟᱣ ᱠᱟᱱ ᱛᱟᱦᱮᱸᱫ ᱟᱨ ᱞᱮᱰᱤ ᱥᱨᱤ ᱨᱟᱢ ᱠᱚᱞᱮᱡᱽ ᱯᱷᱚᱨ ᱣᱚᱢᱮᱱ, ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱮᱯᱟᱨ (ᱚᱱᱟᱨᱥ) ᱨᱮᱱᱟᱜ ᱮ ᱯᱟᱥᱱᱟᱣ ᱠᱟᱱ ᱛᱟᱦᱮᱸᱫ ᱾

ᱱᱩᱭ ᱟᱡ ᱡᱟᱶᱟᱭ ᱟᱨ ᱵᱤᱴᱤ ᱥᱟᱞᱟᱜ ᱢᱩᱢᱵᱟᱭ ᱨᱮᱠᱚ ᱛᱟᱦᱮᱸᱱᱟ ᱾

ᱯᱷᱤᱞᱢᱜᱨᱟᱯᱷᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ